Coordenadas: 43°00′48″N 7°33′24″O﻿ / ﻿43.013335, -7.556602

A **Deputación provincial de Lugo**, unha das catro deputacións de Galiza, é o órgano institucional propio da provincia de Lugo e ao que corresponden diversas tarefas tanto administrativas como executivas. Traballa en prol da totalidade dos municipios lugueses e ocúpase de traballos de coordinación entre concellos e máis de dotación de infraestruturas, control destas e supervisión en xeral de calquera movemento administrativo da provincia de Lugo.

Historia
--------

A Deputación de Lugo foi creada no ano 1836, como consecuencia da organización de España en provincias. Naquela época exerceu competencias en materia de obras públicas, educación, beneficencia, así como funcións intermedias entre os municipios e a administración do estado.

No ano 1979 quedou constituída como organismo democrático á vez do proceso de transición que se desenvolvía en España.

Presidentes
-----------

* 1979–1983: Luís Cordeiro Rodríguez, de UCD.
* 1983–2007: Francisco Cacharro Pardo, do PPdeG.
* 2007–2015: Xosé Ramón Gómez Besteiro, do PSdeG-PSOE.
* 2015: Elena Candia López, do PPdeG.
* 2015–2019: Darío Campos Conde, do PSdeG-PSOE.
* 2019-presente: José Tomé Roca, do PSdeG-PSOE.

Representación provincial
-------------------------

O pleno da deputación está formado por 25 deputados. No pleno de investidura do ano 2015, a candidata do PP, Elena Candia López foi elixida presidenta tras empatar a 12 votos co candidato socialista Darío Campos e votarse o deputado socialista Manuel Martínez a si mesmo. O 8 de outubro de 2015, PSdeG e BNG presentan unha moción de censura e desta vez, co apoio de Manuel Martínez, o socialista Darío Campos foi elixido presidente da deputación.

En 2019 repetiuse o acordo entre PSdeG e BNG. Dende aquela o presidente é José Tomé, alcalde de Monforte de Lemos, e a vicepresidenta, Tareixa Ferreiro, concelleira na capital.

A representación dos diferentes partidos políticos logo das eleccións municipais de 2019 é a seguinte:

| Composición da Deputación tras as eleccións de 2019 |
| --- |
| Partido político | Votos | % | Deputados |
| Partido Popular de Galicia (PPdeG) | 77.290 | 39,16% | 12 |
| Partido dos Socialistas de Galicia (PSdeG-PSOE) | 64.294 | 32,57% | 10 |
| Bloque Nacionalista Galego (BNG) | 25.766 | 13,05% | 3 |
|

### Distribución dos escanos por partidos xudiciais.

| Partido xudicial |  |  |  | Deputados |
| --- | --- | --- | --- | --- |
| Chantada | 1 | 1 |  | **2** |
| A Fonsagrada |  | 1 |  | **1** |
| Lugo | 6 | 4 | 2 | **12** |
| Mondoñedo | 3 | 2 | 1 | **6** |
| Monforte de Lemos | 1 | 1 |  | **2** |
| Vilalba | 1 | 1 |  | **2** |
| **Total** | **12** | **10** | **3** | **25** |

Notas
-----

1. ↑  La Diputación de Lugo aprueba sus primeros presupuestos participativos, en los que el PP ve *mucha propaganda*. elprogreso.galiciae.com, 25/11/2014 *(en castelán)*.
2. ↑  JOSÉ MANUEL RUBÍN, A Deputación, na senda da normalización. La Voz de Galicia, 10 de decembro de 2012
3. ↑  "La popular Elena Candia, nueva presidenta de la Diputación de Lugo gracias a un alcalde socialista". www.abc.es, 24/06/2014 *(en castelán)*.
4. ↑  "Corporación de Goberno | Deputación de Lugo". *www.deputacionlugo.gal*. Consultado o 2020-09-10.
5. ↑  Nova composición das deputacións. praza.gal, 25/05/2015.

Véxase tamén
------------

### Outros artigos

* Deputación da Coruña
* Deputación de Ourense
* Deputación de Pontevedra

|  |  |
| --- | --- |
| Control de autoridades | 
* Wd: Q8768515
* WorldCat
* VIAF: 168510963
* BNE: XX109812
* BNF: 14483630c
* CANTIC: a10274741
* GND: 1085167348
* ISNI: 0000 0001 1943 4237
* LCCN: n97070001
* SUDOC: 088337219

 |